Ribe Stifts Adresseaviser, 1842-03-09
Angaaende det saameget omtalte borteblevne store Dampskib "Præsidents"Skjæbne leverer det Amsterdammer Handelsblad en rystende, men, som os synes, ikke synderlig troværdig Beretning, der angives at være funden i en paa Canadas Kyst iland dreven Flaske. Hovedindholdet af denne Beretning er følgende: Jkke mange Dage efter Skibets Afreise fra Newyork stødte det paa Jismasser, der rundtom indsluttede det. Denne Omstændighed gjorde en større Kraftanstrængelse af Maskineriet nødvendig Jmidlertid opkom der Strid imellem to Passagerer, der fik hinanden fat, brødes og styrtede Begge ned i Maskineriet, hvor de øieblikkelig knustes; men derved kom Maskineriet i Uorden og negtede siden at udføre den tilbageskydende Bevægelse, der var saa nødvendig for at undgaae Jismasserne. Forlegenheden steeg nu med hvert Øjeblik, Kapitainen søgte at indsperre Passagererne i Kahytten, men de sprængte Døren. En Officeer anfaldt i et fortvivlet Øjeblik Kapitainen med blottet Kaarde, men blev kastet overbord og kunste Hovedet imod Jsen. Endelig erklærede Kapitainen, at Skibet havde faaet en Læk og syntes at staae fast, og at det eneste Nedningsmiddel efter hans Formening vilde være at spænde Dampkraften til det Yderste, for om muligt igjen at faae Skibet flot, men, for ikke at udsætte Passagererne for Dampkjedlens mulige Sprængning, vilde han raade dem at begive sig ombord i de 4 Baade, han lod udsætte, og med hvilke de i værste Tilfælde maaskee dog kunde naae et forbiseilende Skib. Alle Passagererne modtage Tilbudet; Baadene bleve hver især forsynede med Proviant og et Kompas, samt en Flaske Opium, hvis Jndhold kunde nydes i Tilfælde af, at al Redning var umulig. Capitainen tog nu Afsked med Passagererne og Baaden stødte fra Borde. J Aftenskumringen, saaes paa een Gang en stærk Røg at opstige fra Dampskibets Skorsteen, og strax derpaa fulgte med et frygteligt Brag en Explosion, hvorved Skibets Overdeel, med Alt hvad der var ombord, spængtes i Luften. Baaden lede Jntet derved, da de havde holdt sig i tilbørlig Frastand, men siden begyndte deres Nød. Da de ideligen tørnede mod Jismasserne og jevnligen klemtes af disse, bleve de tilsidst alle saa lække, at Passagererne sade i Vand til Beltestedet. De Ulykkeliges Nød naaede saaledes den høieste Spidse, og da kun et Mirakel syntes at kunne frelse dem, toge de deres Tilflugt til den medgivne Opium, der snart gjorde sin Virkning, og Referenten, en Præst, ender sin Beretning med de Ord: "Nu sove Alle. Mine Øine blive ogsaa tunge; jeg vil derfor slutte, komme mit Papir i en Flaske, proppe den til og derpaa overantvorde min Sjæl i Guds Haand." Blodhævnen begynder i de nordamerikanske Fristater at erstatte Justitsen i dens Afmagt. J Begyndelsen af forrige Aar tvang James Allsion fra Tallahassee General Rend fra Florida til Duel, og blev nedlagt af denne. Nogle Dage derefter udfordrede den Faldnes Broder, Willis Allston, Generalen, skjødes først med ham paa Pistoler og siden med Karabiner, hvorved Gen. Rend faldt. Willis Alston flygtede nu, men mødte senere paa Landeveien en Slægtning af Gen. Rend, ved Navn John M'Neil Stewart. Næppe gjenkiendte denne ham, før han erklærede ham, at han og hans Broder Jones havde svoret hans Død, og at han derfor paa Stedet maatte duellere med ham. Willis Allston gik med en Dolk løs paa Stewart, men denne saarede ham dødeligt med et Pistolskud, erholdt imidlertid selv et Karabinskud, der øieblikkeligt strakte ham død til Jorden. Jmidlertid kom Stewarts Bekiendte til og dræbte aldeles den saarede Allsion.